**Elementor** (אלמנטור) היא חברת תוכנה ישראלית, העוסקת בפיתוח כלי בניית אתרים עבור תעשיית האינטרנט. בונה האתרים של החברה נמנה בין חמשת תוספי ה-WordPress הפופולריים בעולם, עם למעלה מ-12 מיליון התקנות פעילות. נכון לתחילת שנת 2024, פלטפורמת אלמנטור פעילה כמעט 10% מהאתרים עם מערכות התוכן בעולם )CMS(.

בסבב הגיוס המוסדי הראשון שלה, גייסה החברה 15 מיליון דולר מקרן ההון-סיכון Lightspeed Venture Partners (אנ'). לפני כן רכש עשרות אחוזים מהבעלות בחברה, איש עסקים יהודי אמריקאי בשם פול פקר, תמורת 850,000 דולר.

בונה האתרים (Elementor ו-Elementor pro)
---------------------------------------

בונה האתרים של אלמנטור נבנה בפלטפורמת קוד פתוח, ברישיון GPLv3, והוא מאפשר למשתמשים בפלטפורמת WordPress ליצור ולעצב את האתרים באמצעות שימוש בטכניקות אינטואיטיביות כמו 'גרור-שחרר'. מלבד הגרסה החופשית שלה, מציעה אלמנטור גם גרסת פרימיום, 'אלמנטור פרו', שבה תכונות רבות נוספות ולמעלה מ-700 תוספים שעובדים עם המערכת וכן מערכת AI שעוזרת ביצירת תמונות, טקסט וקוד.

פעילות
------

אלמנטור הוכרה על ידי מגזין כלכליסט כאחד מ-50 הסטרטאפים הישראלים המבטיחים לשנת 2019.

בשנת 2019, אלמנטור רכשה את Layers WP, מותג תבניות לוורדפרס. באותה שנה אלמנטור שיתפה פעולה עם החברה A2 Hosting כדי לספק חשבונות אחסון למשתמשים שלה.

באותה שנה הוציאה אלמנטור ערכת נושא לוורדפרס בשם "Hello", מסגרת קלת משקל שתוכננה במיוחד לעבודה עם אלמנטור.

בשנת 2020 פתחה אלמנטור את רשת חיפוש המומחים שלה - Experts Network for Web Creators.

בשנת 2022 רכשה אלמנטור את Strattic, סטארטאפ המפתח פתרון אחסון לאתרי וורדפרס ומציע אתר מהיר ומאובטח יותר עם פחות עומסים על השרת.

באותה שנה פתחה אלמנטור את Elementor Hosting, שירות נוח המיועד למפתחי ווב מתחילים ומאפשר את איחסון האתר בשרתי גוגל בטיפול מלא של אלמנטור.

בשנת 2023 פתחה אלמנטור שירות AI המשולב בבונה האתרים שלה ומאפשר רתימת אינטיליגנציה מלאכותית ביצירת תמונות, טקסט וקוד ישירות באתר עליו עובדים.

בהמשך השנה עבר שירות האיחסון שלה מקצה שיפורים בסיומו ממבחנים חיצוניים עולה כי האתרים המאוחסנים באלמנטור הוסטינג מובילים במקומות הראשונים במהירות עלייתם ביחס לאיחסונים מובילים בשוק.

בתחילת שנת 2024 פתחה אלמנטור שירות כיווץ ומיטוב תמונות שמצמצם את גודל התמונות באתר ובכך מאיץ את עלייתו.

לקריאה נוספת
------------

* מוטי רובינשטיין, ריאיון בנעלי בית עם מייסד ומנכ"ל אלמנטור, המקום: מגזין לחרדים בעולם המעשה, גיליון 4, ספטמבר 2020, עמודים 56–60.

קישורים חיצוניים
----------------

* אתר האינטרנט הרשמי של Elementor (באנגלית)
* אתר האינטרנט הרשמי של Elementor (בעברית)
* Elementor, ברשת החברתית פייסבוק

* Elementor, ברשת החברתית אקס (טוויטר)

* Elementor, ברשת החברתית אינסטגרם

* Elementor, סרטונים בערוץ היוטיוב

* Elementor, באתר פינטרסט
* אתר למנויים בלבד רותי לוי, בלי מתמטיקה, בלי אנגלית: הצעירים שהקימו את הסטארט-אפ המבטיח בישראל, באתר TheMarker‏, 27 בנובמבר 2020
* אופיר דור, ‏לא רק וויקס: שני הסטארט-אפים שמנסים לכבוש את שוק עיצוב האתרים, באתר גלובס, 27 במרץ 2022
* אלמנטור מגייסת 15 מיליון דולר כדי שכל אחד יוכל לבנות אתרי וורדפרס מעוצבים בדקות באתר גיקטיים, 26 בפברואר 2020
* אופיר דור, ‏"הבנו שאין עדיין כלי כמו פוטושופ לבניית אתרים מקצועית", באתר גלובס, 12 בדצמבר 2020
* מעין מנלה, "לא מצאתי עבודה כי בקו"ח שלי היה כתוב רק 'ישיבה', אז הקמתי סטארט-אפ", באתר כלכליסט, 2 ביולי 2021

הערות שוליים
------------

1. ↑  Usage Statistics and Market Share of Elementor, January 2024, w3techs.com
2. ↑  Hagar Ravet and Meir Orbach, Calcalist's Top 50 Startups 2019: #18-#25, Ctech, ‏3 באפריל 2019
3. ↑  A2 Hosting - Elementor, Elementor, ‏4 ביוני 2020
4. ↑  Hello Elementor, WordPress.org (באנגלית בריטית)
5. ↑  אופיר דור, ‏אלמנטור גייסה עוד 50 מיליון דולר ומבצעת רכישה ראשונה, באתר גלובס, 8 ביוני 2022
6. ↑  The Ultimate Hosting for Building Websites with Elementor, Elementor, ‏2023-03-12 (באנגלית אמריקאית)
7. ↑  Elementor AI, Elementor (באנגלית אמריקאית)
8. ↑  Elementor Hosting Performance Leaps Ahead. Benchmarking Against the Best. » Elementor, Elementor, ‏2024-01-02 (באנגלית אמריקאית)
9. ↑  Introducing: Image Optimizer by Elementor Plugin » Elementor, Elementor, ‏2024-01-02 (באנגלית אמריקאית)